કોમી એખલાસનો એક દાખલો જોઈએ તો ,ભારત-પાકિસ્તાન ના ભાગલા વખતે દેશભર માં કોમી તોફાનો ફાટી નીકળ્યા હતા.પરંતુ માનપુરાના લોકો તે વખતે પણ હળીમળીને રહ્યા હતા.એવા માં આગાખાની લોકોના ધર્મગુરૂ નામદાર આગાખાન વિદેશથી મુંબઈ ખાતે પધાર્યા ત્યારે તેમના અનુંયાયીઓને તેમના દિદાર માટે મુંબઈ જવાનું થતા ગામના હિન્દુ ભાઈઓએ ચૌદ દિવસ સુધી મોમીનભાઈઓની જમીન-જાગીર અને ઘરોની રખેવાળી કરી હતી.અને કોમી એકતાનું ઉત્તમ ઉદાહરણ પુરૂ પાડ્યુ હતુ.ગામના મંદિરનો જીર્ણોધ્ધાર કરવાની વાત હોય કે કોઈ ગરીબ હિન્દુ કન્યાના લગ્નની વાત હોય મોમીનભાઈઓએ આજ દિન સુધી છુટા હાથે દાન-દક્ષિણા કરવામાં પાછુ વળીને જોયુ નથી.